Document ID: 31992L0029

Direktiva Sveta 92/29/EGS
z dne 31. marca 1992
o minimalnih varnostnih in zdravstvenih zahtevah za izboljšanje medicinske oskrbe na ladjah
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 118a,
ob upoštevanju predloga Komisije [1], pripravljenega po posvetovanju s Svetovalnim odborom za varnost, higieno in varovanje zdravja pri delu,
v sodelovanju z Evropskim parlamentom [2],
ob upoštevanju mnenja Ekonomsko-socialnega odbora [3],
ker sporočilo Komisije o njenem programu v zvezi z varnostjo, higieno in varovanjem zdravja pri delu [4] predvideva ukrepe za zagotovitev zdravstvene oskrbe na morju;
ker je treba, kadar je to primerno, posvetiti posebno pozornost varnosti in zdravju delavcev na ladjah, ki pomenijo delovno mesto z mnogimi tveganji, pri katerih je med drugim treba upoštevati geografsko izolacijo;
ker bi ladje morale imeti ustrezno medicinsko opremo, ki jo je treba vzdrževati v dobrem stanju in redno pregledovati, da bi se delavcem na morju lahko omogočila potrebna medicinska oskrba;
ker bi bilo treba spodbujati usposabljanje in obveščanje mornarjev v zvezi z uporabo medicinske opreme, da bi se zagotovila ustrezna medicinska oskrba na morju;
ker je uporaba metode medicinskega posvetovanja na daljavo učinkovit način, da se prispeva k varnosti in zdravju delavcev,
SPREJEL NASLEDNJO DIREKTIVO:
Člen 1
Opredelitve
Za namene te direktive imajo naslednji izrazi naslednji pomen:
(a) ladja: ladja, ki pluje pod zastavo države članice ali je vpisana v vpisnik pod popolno jurisdikcijo države članice in je namenjena plovbi po morju ali lovljenju rib v širokih rečnih ustjih in je v javni ali privatni lasti razen:
- rečnih ladij,
- vojaških ladij,
- izletniških ladij, ki se ne uporabljajo v pridobitne namene in jih ne upravlja poklicna posadka,
- vlačilcev, ki plovejo v območjih pristanišč.
V skladu s Prilogo I so ladje razvrščene v tri razrede;
(b) delavec: oseba, ki opravlja delo na ladji, vključno s pripravniki in vajenci, z izjemo pristaniških pilotov in obalnega osebja, ki opravljajo delo na ladji v pristanišču;
(c) lastnik: registrirani lastnik ladje, razen če je bila ladja dana v najem ali če jo na podlagi pogodbe o upravljanju v celoti ali delno upravlja fizična ali pravna oseba, ki ni njen registrirani lastnik; v takem primeru se za lastnika šteje najemnik ladje ali fizična ali pravna oseba, ki ladjo upravlja;
(d) medicinska oprema: zdravila, medicinski pripomočki in antidoti, ki so primeroma našteti v seznamu iz Priloge II;
(e) antidot: snov, ki se uporablja za preprečevanje ali zdravljenje škodljivega učinka ali več škodljivih posrednih ali neposrednih učinkov ene ali več snovi, ki so naštete v seznamu nevarnih snovi v Prilogi III.
Člen 2
Zdravila in medicinski pripomočki − ladijska bolnišnica − zdravnik
Vsaka država članica sprejme potrebne ukrepe, ki zagotavljajo, da:
1. (a) ima vsaka ladja, ki pluje pod zastavo svoje države ali je vpisana v vpisnik pod popolno jurisdikcijo države članice medicinsko opremo, ki po kakovosti ustreza zahtevam izoddelka I in II Priloge II za razred, v katerega ladja spada;
(b) je količina medicinske opreme na ladji odvisna od vrste plovbe − zlasti pristanišč, kjer ladja pristane, cilja in trajanja potovanja − vrste oziroma vrst del, ki se opravljajo med plovbo, vrste tovora in števila delavcev;
(c) je vsebina zdravil in medicinskih pripomočkov, ki so del medicinske opreme, podrobno določena na kontrolnem seznamu, ki ustreza vsaj splošnemu okviru, določenem v Prilogi IV, oddelek A, B in C II 1 in II 2;
2. (a) ima vsaka ladja, ki pluje pod zastavo svoje države ali je vpisana v vpisnik pod popolno jurisdikcijo države članice, za vsak svoj rešilni splav in rešilni čoln vodotesni zavojček, ki vsebuje vsaj medicinsko opremo, določeno v Prilogi II, oddelek I in II za ladje iz kategorije C;
(b) je vsebina teh zavojčkov podrobno določena tudi na kontrolnem seznamu iz odstavka 1(c);
3. ima vsaka ladja, ki pluje pod zastavo svoje države ali je vpisana v vpisnik pod popolno jurisdikcijo države članice, s težo, ki presega registriranih 500 bruto registrskih ton in na kateri je posadka sestavljena iz 15 ali več delavcev ter je namenjena na potovanje, ki traja dlje kot tri dni, bolniški oddelek, kjer se lahko ob ustrezni medicinski opremi in higienskih pogojih zagotovi zdravstvena oskrba;
4. je na vsaki ladji, ki pluje pod zastavo svoje države ali je vpisana v vpisnik pod popolno jurisdikcijo države članice, na kateri je posadka sestavljena iz 100 ali več delavcev in ki je namenjena na mednarodno potovanje, ki traja dlje kot tri dni, prisoten zdravnik, ki je odgovoren za zdravljenje delavcev na ladji.
Člen 3
Antidoti
Vsaka država članica sprejme ukrepe, ki zagotovijo, da:
1. ima vsaka ladja, ki pluje pod zastavo svoje države ali je vpisana v vpisnik pod popolno jurisdikcijo države članice in vozi katero od nevarnih snovi, navedenih v Prilogi III, na krovu medicinsko opremo, ki vključuje vsaj antidote iz Priloge II, oddelka III;
2. ima vsaka ladja trajektnega tipa, ki pluje pod zastavo svoje države ali je vpisana v vpisnik pod popolno jurisdikcijo države članice, pri kateri zaradi narave prevozov ni moč vedno dovolj dobro predvideti lastnosti nevarnih snovi, ki jih prevaža, na krovu medicinsko opremo, ki vključuje vsaj antidote, navedene v Prilogi II, oddelek III.
Vendar se lahko na redni progi, kjer je predvideno, da plovba traja manj kot dve uri, antidoti omejijo na tiste, ki se morajo uporabiti v primeru izredne nuje v času, ki ne presega normalnega časa plovbe;
3. je seznam medicinske opreme glede antidotov podrobno določen na kontrolnem seznamu, ki ustreza vsaj splošnemu okviru, določenem v Prilogi IV, oddelek A, B in C, II 3.
Člen 4
Določitev odgovornosti
Vsaka država članica sprejme potrebne ukrepe, ki zagotavljajo, da:
1. (a) za preskrbo in dopolnitev medicinske opreme ladje, ki pluje pod zastavo svoje države ali je vpisana v vpisnik pod popolno jurisdikcijo države članice, prevzame izključno odgovornost lastnik ladje, delavci pa ne krijejo nobenih stroškov;
(b) skrb za medicinsko opremo spada v odgovornost kapitana ladje, ki lahko ne glede na to odgovornost prenese pooblastila za uporabo in vzdrževanje medicinske opreme na enega ali več častnikov;
2. se medicinska oprema vzdržuje v dobrem stanju in se čim prej ter v vsakem primeru kot prednostni del normalnega postopka oskrbe z živežem dopolni in/ali nadomesti;
3. je treba v nujnem primeru, ki ga kapitan če je mogoče, določi, ko dobi zdravniško mnenje, ladjo čim prej oskrbeti s potrebnimi zdravili, medicinskimi pripomočki in antidoti, ki na ladji niso na voljo.
Člen 5
Obveščanje in usposabljanje
Vsaka država članica sprejme potrebne ukrepe, ki zagotavljajo, da:
1. so medicinski opremi priložena navodila za uporabo, vključno z navodili za uporabo vsaj tistih antidotov, ki se jih zahteva v Prilogi II, oddelek III;
2. so vse osebe, ki se poklicno usposabljajo na pomorskem področju in ki nameravajo delati na ladji, usposobljene za izvajanje nujnih medicinskih ukrepov v primeru nesreče ali resnega nujnega medicinskega primera;
3. so kapitan in častniki, na katere kapitan prenese pooblastila za uporabo sanitetnega materiala v skladu s členom 4(1)b posebej usposobljeni insvoje znanje občasno, to je vsaj vsakih pet let, obnavljajo glede na posebna tveganja in potrebe, povezane z različnimi kategorijami ladij in v skladu s splošnimi smernicami, navedenimi v Prilogi V.
Člen 6
Zdravniški nasveti prek radia
1. Za zagotovitev boljše medicinske oskrbe delavcev na ladjah vsaka država članica sprejme ukrepe, ki so potrebni, da:
(a) je določen en ali več centrov, ki delavcu omogočajo brezplačne zdravstvene nasvete prek radia;
(b) so se nekateri zdravniki, ki zagotavljajo svoje storitve za radijske svetovalne centre, usposabljali v posebnih pogojih, ki prevladujejo na ladjah.
2. Da bi dosegli največjo učinkovitost nasvetov, ki jih dajejo, lahko po dogovoru z delavci v radijskih svetovalnih centrih hranijo osebne zdravstvene kartoteke.
Takšne kartoteke so zaupne.
Člen 7
Nadzor
1. Vsaka država članica sprejme potrebne ukrepe, ki zagotavljajo, da pristojna oseba ali organ vsako leto pregleda, če na vsaki ladji, ki pluje pod svojo nacionalno zastavo:
- medicinska oprema ustreza minimalnim zahtevam te direktive,
- kontrolni seznam iz člena 2(1)c, potrjuje, da medicinska oprema ustreza minimalnim zahtevam te direktive,
- je medicinska oprema pravilno shranjena,
- se upoštevajo roki trajanja za uporabo.
2. Pregledi medicinske opreme, ki je shranjena na rešilnih splavih, se opravljajo med letnim vzdrževanjem teh splavov.
Takšni pregledi se izjemoma lahko odložijo za največ pet mesecev.
Člen 8
Odbor
1. V namene strogo tehnične prilagoditve prilog te direktive v smislu tehničnega napredka ali sprememb v mednarodnih uredbah ali specifikacijah in novih ugotovitev na tem področju, Komisiji pomaga odbor, ki je sestavljen iz predstavnikov držav članic in ki mu predseduje predstavnik Komisije.
2. Predstavnik Komisije odboru predloži osnutek ukrepov, ki jih je treba sprejeti. Odbor predloži svoje mnenje na osnutek v roku, ki ga lahko določi predsednik glede na nujnost zadeve. Odbor zavzame stališče z večino, določeno v členu 148(2) Pogodbe, za sklepe, ki jih mora sprejeti Svet na predlog Komisije. Glasovi predstavnikov držav članic znotraj odbora se ponderirajo, kot to določa zgoraj navedeni člen. Predsednik ne glasuje.
3. Komisija sprejme predvidene ukrepe, če so v skladu z mnenjem odbora.
Če predvideni ukrepi niso v skladu z mnenjem odbora ali če ta ne da svojega mnenja, Komisija brez odloga predlaga Svetu ukrepe, ki jih je treba sprejeti. Svet odloča s kvalificirano večino.
Če v treh mesecih od datuma predložitve mnenja Svetu ne sprejme ukrepa, predlagane ukrepe sprejme Komisija.
Člen 9
Končne določbe
1. Države članice do 31. decembra 1994 sprejmejo zakone in druge predpise, potrebne za uskladitev s to direktivo. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
3. Države članice vsakih pet let poročajo Komisiji o izvajanju te direktive in pri tem navedejo stališča delodajalcev in delojemalcev.
Komisija nato o tem obvesti Evropski parlament, Svet, Ekonomsko-socialni odbor in Svetovalni odbor za varnost, higieno in varovanje zdravja pri delu.
4. Komisija ob upoštevanju odstavkov 1, 2 in 3 poroča Evropskemu parlamentu, Svetu in Ekonomskemu in socialnemu odboru o izvajanju te direktive vsaj vsakih pet let.
Člen 10
Ta direktiva je naslovljena na države članice.
V Bruslju, 31. marca 1992

Labels: 8
9
0